Навальніца-Z1

Навальніца-Z1 () — беларуская мабільная сістэма абароны аб’ектаў ад беспілотных лятальных апаратаў. Распрацавана «КБ Радар» у рамках спецыяльнай серыі сродкаў і комплексаў для барацьбы з дронамі «Навальніца».

 Гісторыя 
7 верасня 2020 года  Дзяржкамваенпрам Рэспублікі Беларусь заявіў, што «КБ Радар» распрацаваў і наладзіў серыйную вытворчасць комплексаў процідзеяння мультыкоптэрам Навальніца-Z1, прызначанага для абароны яхт, караблёў і іншых марскіх, а таксама наземных аб’ектаў ад несанкцыянаванага ўварвання дронаў, якія могуць выкарыстоўвацца для ажыццяўлення фота- і відэаздымкі прыватнага жыцця або камерцыйнай дзейнасці, а таксама дастаўкі небяспечных прадметаў, у тым ліку выбуховых прылад. Пазней яе ўсталявалі на пікап, тым самым дазволіўшы комплексу змагацца з варожымі апаратамі на хадуНа MILEX прадставяць "забойцу" беспілотнікаў беларускай распрацоўкі - відэа // Sputnik Belarus, 21 чэрвеня 2021.. Упершыню шырокай публіцы Навальніца-Z1 была прадстаўлена 23 чэрвеня 2021 года падчас выставы  MILEX-2021 у Мінску.

 Апісанне 
Комплекс уключае ў сябе прыёма-перадаючы модуль і модуль кіравання.

Навальніца-Z1 аўтаматычна кантралюе частоты, на якіх працуюць найбольш распаўсюджаныя БПЛА. Пры з’яўленні дронаў комплекс распазнае іх сігналы і аўтаматычна душыць каналы кіравання, перадачы даных, а таксама навігацыю. У выніку ўздзеяння яны альбо падаюць, альбо ажыццяўляюць вымушаную пасадку, альбо ляцяць «дадому». Акрамя таго, важнай вартасцю сістэмы з’яўляецца магчымасць пастаноўкі дэзынфармацыйных перашкод навігацыі для стварэння беспалётнай зоны для БПЛА. Сістэма можа быць устаноўлена на любы аўтамабільнае шасі, што дазваляе павысіць яе мабільнасць і забяспечыць хуткую дастаўку да месца прымянення. Работа па супрацьдзеянні беспілотнікам можа весціся як на стаянцы, так і падчас руху, што дазваляе абараняць не толькі стацыянарныя аб’екты, але і забяспечваць бяспеку транспартных калонГроза беспилотников «Гроза-Z1» будет представлена ОАО «КБ Радар» на выставке «MILEX-2021» // Официальный сайт выставки MILEX-2021, 17 июня 2021.. Вонкава комплекс неадрозны ад стандартнага радыёабсталявання, што дазваляе яго карыстальнікам забяспечваць сваю бяспеку, не прыцягваючы залішняй увагіОАО «КБ Радар» разработало и наладило серийное производство комплекса противодействия мультикоптерам «Гроза-Z1»  // Государственный военно-промышленный комитет Республики Беларусь, 7 сентября 2020.. 

Далёкасць выяўлення дронаў — да 2 км, далёкасць падаўлення каналаў кіравання і перадачы дадзеных — не менш за 500 м, далёкасць падаўлення навігацыі — не менш за 2 км, вышыня падаўлення — 1,3 км, далёкасць пастаноўкі дэзынфармацыйных перашкод навігацыі — да 10 км. Навальніца-Z1 кантралюе частоты 430—436, 860—870, 920—928, 1130—1370, 2280—2600 і 5725—5850 Мгц.

Катэгорыя:Навальніца (РЭБ)
Катэгорыя:З’явіліся ў 2020 годзе